สวัสดีค่ะ คือวันนี้ดิฉันมีเลือดไหลออกมาจากช่องคลอดไม่มากเท่าไหร่เป็นสีคล้ายสีช็อคโกแลต และเดือนที่ผ่านมาประจำเดือนของดิฉันยังไม่มา เกิดจากอะไรค่ะ
สวัสดีค่ะ การมีเลือดสีคล้ายช็อกโกแลตออกจากช่องคลอดดังกล่าว อาจเป็น1. เลือดประจำเดือนที่กำลังเริ่มมา ซึ่งในช่วงวันแรกของการมีประจำเดือน เลือดอาจมีปริมาณน้อยและมีสีน้ำตาลได้2. ภาวะแทรกซ้อนของการตั้งครรภ์ เช่น แท้งคุกคาม แท้งไม่ครบ เป็นต้น แต่มักมีอาการปวดท้องน้อยมากร่วมด้วย3. มดลูกอักเสบ แต่จะมีตกขาวที่ผิดปกติและอาการปวดท้องน้อยร่วมด้วย4. การทำงานผลิตฮอร์โมนของรังไข่ผิดปกติ5. ความผิดปกติที่มดลูก เช่น เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น6. การใช้ยาฮอร์โมนต่างๆ เช่น ยาสตรี สมุนไพร อาหารเสริมต่างๆหากในวันต่อไป ได้มีเลือดสีแดงออกมา ก็น่าจะเป็นประจำเดือนได้ แต่หากมีอากรปวดท้องน้อยมากร่วมด้วย และที่ผ่านมาได้มีเพศสัมพันธ์ อาจลองตรวจหาการตั้งครรภ์ดูด้วยค่ะ หากตรวจไม่พบ แต่เลือดออกนายเกิน 7 วัน หรือออกแบบกะปริดกะปรอยมาอีกเรื่อยๆ หรือมีตกขาวที่ผิดปกติร่วมด้วย ก็ควรไปพบสูติ-นรีแพทย์ค่ะ